Egy párkapcsolati vitával kezdődött a South 4th Street-i házban,
és a végén két férfit gyilkossággal vádoltak meg.
Amikor napvilágra került Jamie Carroll meggyilkolása,
a történet szinte az ölembe hullott.
Joseph Banist azzal vádolják, hogy megölte Jamie Carrollt,
majd elásta a pincéjében.
Elkezdtek forogni a fogaskerekek. Eleinte lassan.
Joseph Banis. Jeffrey Mundt. James Carroll.
Joseph Banis áll először bíróság elé Carroll meggyilkolása ügyében.
Szerelmi háromszög, holttest a pincében, kísérteties régi ház.
Bosszú, drogok, perverz szex. Ilyet nem is lehetne kitalálni.
Az esküdtszék ma hallgatja meg a záróbeszédeket.
Önök azért vannak itt, hogy eldöntsék, bűnös-e Joseph Banis,
de Jeffrey Mundt és Joseph Banis együtt követték el a tettet.
Összejátszottak, és közösen gyilkolták meg Jamie Carrollt.
Jamie Carroll holtteste hat hónapig egy műanyag tartályban volt.
Egy ítélet pontot tehet mindennek a végére?
911, Walker diszpécser vagyok, miben segíthetek?
A volt barátom rám támadt.
Segítsen valaki!
Kérem, siessenek!
- Kérem! - A kollégák úton vannak.
Nem tudok megszabadulni tőle.
GYILKOSSÁG GLITTERBALL CITYBEN
BÍRÓSÁGI KÖZPONT
Az esküdtszék hamarosan dönt egy louisville-i férfi sorsáról,
akire akár halálbüntetés is várhat, ha bűnösnek találják gyilkosság vádjában.
Egyelőre nem tudni, hogy Mitch Perry mikor engedi haza az esküdteket.
Amikor bevonultunk a szobába tanácskozni,
egészen éjfélig beszélgettünk.
ESKÜDT, JOEY BANIS PERE
Az esküdtek Joseph Banis sorsáról tanácskoztak
kilenc és fél órán át tegnap éjjel,
majd a bíró elrendelte, hogy éjszakára elkülönítsék őket.
Ritka, amikor az esküdtek így elhúzzák a tanácskozást...
ÜGYÉSZ
...és egészen késő estig bent maradunk.
Olyannyira, hogy végül másnap kellett folytatnunk.
Már az elején egyetértettünk ebben.
Szerintem Jeff Mundt volt az értelmi szerző.
Sokunk úgy gondolta, hogy Jeffrey volt a fő felelős.
Úgy tűnik, hosszú idő után
ma végre kisütött a nap, és ma egész nap így is marad.
Jó reggelt, John Boel vagyok a friss hírekkel.
Most élőben kapcsoljuk a belvárost,
a bíróságot, ahol hamarosan megszületik az ítélet
Joseph Banis gyilkossági perében.
JEFFERSON MEGYEI BÍRÓSÁG
A bíró most beszél, hallgassuk meg!
Azt az információt kaptam, hogy megvan az ítélet. Így van?
- Igen, bíró úr! - Kérem, adja át Brown seriffnek!
Mr. Banis! Kérem, álljon fel!
Az első vádpontban, az ítélet alapján
az esküdtszék a vádlottat, Joseph Banist, bűnösnek találta.
Ez szabályellenes, de megengedtem az ölelést.
SERIFFHELYETTES
Ha életfogytot kap,
lehet, hogy most látja utoljára a szüleit.
Ha együtt állították volna bíróság elé őket,
az esküdtszék mindkettőjüket bűnösnek találta volna.
Az biztos.
„Kedves Kevin!”
MR. KEVIN D. ASHER 2003. SZEPT. 18.
„Most kaptam vissza a fotóimat, és úgy döntöttem, küldök neked egyet.
Ezzel a lappal együtt, hogy tudd, gondolok rád.”
JOEY BANIS VOLT PÁRJA
Joey Banis volt az első pasim.
Mindennap írt nekem.
„Attól félek, hogy hosszú távon nem akarsz a barátom lenni.”
Ez így ment éveken át.
Cipős dobozok vannak tele levelekkel, képeslapokkal tőle, mindet kézzel írta.
HALLMARK ÜZENETEK
Mindig egy békejellel, egy szívvel
és egy smiley-val zárta a levelét. Béke, szeretet, boldogság, Joey.
SZERETETTEL: JOEY
Ez az első fotó, amin együtt vagyunk. Akkor szerettünk egymásba.
Egy drag queen azt mondta, ránézésre is egy pár vagyunk.
Egy esős novemberi este találkoztunk, egy bank parkolójában.
1992. NOVEMBER 17 ÉVVEL A GYILKOSSÁG ELŐTT
Sosem felejtem el...
az arcát, ahogy megláttam az autó ablakán keresztül.
Lassan odanéztem, hogy vajon ő-e az.
Az autóban ültünk, mert nagyjából eddig terjedt a kapcsolatunk,
hiszen ő a szüleivel lakott, én meg az enyéimmel.
Hová mehettünk volna?
Esténként csak ültünk az autóban, és órákig beszélgettünk.
Ne postázd! Hozd be személyesen, és még ma megkapod a pénzt!
Nagyon intelligens volt, és ez nekem sokat számított.
Jó volt vele beszélgetni,
egy nagyon jó családból jött, „remek háttérrel”.
Egy saját otthont akartunk.
Találtunk egy aranyos kis lakást a 1st Streeten.
Abban a lakásban nem voltak szekrények.
Azzal poénkodtunk, hogy mi már előbújtunk, ezért nem is kell szekrény.
Louisville-ben megdőlt a hidegrekord,
-22 fokot mértek.
Az egyik évben hatalmas hóvihar csapott le Louisville-ra.
Dolgozni sem lehetett menni, az üzletek is bezártak.
Nekünk ez igazából kapóra jött.
Mintha a hó fogságába estünk volna, akár a gyerekek.
Beszélgettünk, füveztünk.
Mesélt magáról.
Meg arról, hogy ült börtönben.
Nagy Grateful Dead-rajongó volt, követte őket mindenhova.
Aztán LSD-t találtak a kocsijában, és volt nála egy fegyver is.
A fegyveren azért meglepődtem.
Minek kell valakinek fegyver? De nem érdekelt.
Úgy voltam vele, hogy szeretem, nem foglalkoztam ezzel.
Mindenki követ el hibát, nem?
Lépjünk tovább! Menjünk előre!
Egyszer csak megkérdezte, hogy kipróbáltam-e már az LSD-t.
És akkor jöttem rá, hogy nincs benne belső fék, mint másokban,
úgyhogy ez már sok volt.
DRÁGA APÁNAK
Egy nap, apák napján, LSD-t vettünk be, és jól éreztem magam.
Hirtelen elkezdett veszekedni. Nagyon dühös lett.
Felkapott egy üvegdarabot, és beleszúrta a karomba.
Azt kérdezte: „Látod, mire kényszerítettél?” Ledöbbentem.
Vérzett a karom, de teljes nyugalommal felálltam,
és kisétáltam a lakásból.
Átmentem a szomszédhoz, és bekopogtam.
A lány, aki ajtót nyitott, teljesen ledöbbent.
Megkértem, hogy hívja a rendőrséget.
Végül kitették a lakásból.
De az a szemét a szomszédba költözött.
Félelmetes volt.
Ez a viktoriánus szellemséta. Évente egyszer rendezik meg.
Korhű viktoriánus ruhákba öltözött szereplők
keltik életre a szellemeket.
Már most érzem, hogy ebben rendesen meg fogok izzadni.
Szakállal kifejezetten jól néz ki.
A nagy port kavart gyilkossági per miatt
egyre többen akarták látni a környéket, még a rossz híre ellenére is.
Louisville nagyon pezsgő hely.
Bourbonnel fűtött
és szellemekkel teli ez a környék.
Hiszek a szellemekben. Sokan éltek és haltak meg ezekben a házakban.
Többen mondták már, hogy szellemeket láttak átsétálni a házamon.
Rengeteg embert ravataloztak fel az első szobában három napra.
Szomorú dolgok történhettek azokban szobákban.
A férjem ebben a házban hunyt el. A földön fekve találtam meg.
Azt éreztem, mintha valaki megcsípett volna, tudom, őrültség.
De hát ő mindig ilyen volt, csak még jobban felidegesített.
A házamban szellem járt. A macskám látta egyedül.
Én nem láttam semmit. Csak ő, egyedül.
De mindig ugyanazon a helyen, ugyanabban az időben.
Ott volt. Ebben biztos vagyok.
A macska bejött a szobába, leült, és...
Van itt egy szellem. Ott, hátul.
ÉKSZERBOLT-TULAJDONOSOK
Ráijesztett a testvérére.
Az a nő. Ez régen egy bordélyház volt.
- A főbérlő szerint. - Az egy patkány, nem szellem.
Nem, a főbérlő mesélte pár éve.
Valami nő. Ezt mondja a bátyja.
Gyűljetek körém, majd meglátjátok!
Csak akkor szól hozzánk, ha közel vagytok hozzá.
Negyedóránként, hat órától
35-40 fős csoportok indulnak egy idegenvezetővel.
A gyermek halott. Nem alszik.
Nem profi színészek.
A halál eljön a lelkekért.
Van, akinek ez élete első szereplése.
Éledjenek fel a holtak!
Minél sötétebb lesz, annál félelmetesebb, és egyre több boszorkány jelenik meg.
- Körül, körül, az üst körül - Körül, körül, az üst körül
- Míg minden méreg egybe sül - Míg minden méreg egybe sül
A szellemhívő barátaim azt mondják,
azért van tele a környék szellemekkel, mert sok a régi kő- és téglaház.
Ezek megőrzik az energiát,
és jobban elraktározzák az emlékeket, mint a könnyűszerkezetes faházak.
Louisville híres a szellemeiről...
IDEGENVEZETŐ, TÖRTÉNELMI TÚRÁK
...és az idegenvezetők újra és újra életre keltik a szellemtörténeteket
egy este három-négy alkalommal is.
Minél többször kimondod a nevüket, annál több energiát adsz nekik,
mintha ezzel életre keltenéd a lelküket és a lényüket.
Tavaly rám osztották Annie Whipple szerepét.
„Dr. Anderson!
Dr. Anderson!” - esdekeltem.
Két ajtóval odébb azt mondják,
egy nevelőnő szelleme jár fel-alá a lépcsőn. Annie Whipple-nek hívják.
Ezért...
A fejem lehanyatlott, a kezem pedig tintába mártotta a tollat,
és összefirkálta az üzenetet a papíron.
Amikor felébredtem,
a papíron előttem ez a dermesztő mondat állt...
„Te ostoba, én nem dr. Anderson vagyok.”
Szeretnék igazságot szolgáltatni neki,
mert csak egy utcányira lakom tőle.
Felvetődött, hogy valaki álljon a gyilkos háza előtt is,
és vonszoljon egy kék műanyag ládát a két ház között.
De még túl korainak éreztük.
Amikor beköltöztem a gyilkos házával szemben lévő utcába, sokat fürödtem.
Volt egy szuper, régi lábas kádam, imádtam.
Egy idő után észrevettem egy alakot, aki fel-alá járkált az ablakok előtt.
Először azt hittem,
valaki besurran a házba.
De újra és újra láttam az ablakban.
Néha hosszú volt a haja, néha pedig rövid.
Egy idő után rájöttem, hogy nem is élő személy.
Készítettem egy rajzot, feltettem az Instagramra,
és megírtam, hogy szerintem ez Jamie Carroll szelleme,
és kapcsolatba akar lépni velem.
Meg akartam érteni, hogy ki is volt igazából Jamie Carroll.
Egy darabig Paintsville-ben, Kentuckyban élt,
ott volt egy saját fodrászüzlete.
Jamie csodás ember volt.
Az utolsó ingét is odaadta volna, és nem várt cserébe semmit.
JAMIE CARROLL BARÁTAI
Nagyon kötődött az anyjához, gondoskodott róla,
hogy meglegyen mindene.
Időnként beugrott hozzám.
JAMIE FODRÁSZOKTATÓJA
Mindig meglátogatott, Néha láttam rajta, hogy nem önmaga.
Csak...
Egyszerűen csak...
Nem akarok találgatni, de akkoriban nem volt teljesen önmaga.
Talán a drogok miatt, ki tudja.
KIADÓ
Jamie üzletének a neve Illusions volt.
Éjszakánként sokat voltunk ott.
Jamie ott bonyolította a titkos ügyleteit.
Ott szerezte a plusz pénzt.
Az volt a nemzetközi irodája.
Porokat kevert...
nem csak fodrászszereket.
Kokaint és metamfetamint szerzett nekünk.
Tapasztalatból mondom,
mert én évekig methfüggő voltam.
Tizennégy-tizenöt évesen kezdtem drogozni Jamie-vel.
Gyógyszerek, fű, extasy, amit csak meg tudtunk szerezni.
Együtt buliztunk.
Buták voltunk. Én is elég gáz anya voltam, de...
Nem volt gáz anya. Inkább menő anya volt.
Viszont amikor Jamie-vel buliztam,
én hordtam magamnál a kis táskáját, amiben a készlete volt,
és segítettem neki teríteni.
Ha valaki egy tízest kért, adtam neki egy tízdolláros kis tasakot.
Apró methes csomagjai voltak,
cseresznye volt rajtuk. Innen tudtad, hogy Jamie-é.
Ha egy ilyen üres zacskó előkerült Paintsville-ben, az biztosan az övé volt.
Ahogy beléptünk valahova, azt mondta: „Ő az én társam.”
Mondta, hogy ne szórakozzanak velem.
Jamie mindig kiállt melletted. Megvédett.
Védett minket, és ellátott cuccal.
De elment innen, hogy pénzt keressen,
majd visszahozta ide.
Azt hitte, csak akkor fogadják el, ha ad valamit az embereknek.
A kokóval kezdődött, rengeteg cucca volt.
JAMIE CARROLL BARÁTJA
Valaki rászoktatta Jamie-t a crackre. És onnantól kezdve lejtőre került.
Elvesztette az üzletét, a házat.
És önmagát is.
Aztán jött a metamfetamin.
Az volt az utolsó drog, amit árult.
Emlékszem, egyszer Jamie eljött hozzám a lakásomba, és...
oldalra néztem, és a földön feküdt. Mondtam neki, hogy álljon fel.
Mire azt mondta, hogy nem tud, mert be van tépve. Kérdeztem, hogy mitől?
Mondtam neki: „Te macskaalmot szívsz.”
Ő meg visszavágott: „A te macskád meg kavicsot szarik, na és?”
A városban a meth
nem volt helyben elérhető. El kellett menni érte.
Csak a meleg közösség ismerte.
Errefelé turbócsirke-eledelnek hívták.
Akkoriban mindenki azt tolta itt.
Aki bevette, az pörgött. Te hogy magyaráznád el?
Nagyjából így. Ez a lényeg. Úgy érzed, bármit megtehetsz.
Napokig nem állsz le, nem érzed, hogy pihenned kéne.
Egyszerűen eltűnnek a gátlásaid.
Azt hiszed, a legjobb éned jön elő,
pedig nem biztos.
Akkoriban a kristály pontosan ezt tette.
Szépen rátelepedett ezekre a kisvárosokra.
PRÉMIUM MACSKAELEDEL
Ez itt hat kiló meth.
Majdnem kijönne belőle egy óriási zsák macskaeledel.
A drog Louisville minden szegletét ellepte.
A város történetének legnagyobb methrazziája.
Több mint 15 kiló meth.
Aztán megjelent a kristály. És minden megváltozott.
Én rögtön kiszúrom, ha valaki methezik.
A szemük ide-oda cikázik.
Izegnek-mozognak, rángatóznak.
Pörögnek. Ez a legjobb szó rá. Egyfolytában pörögnek.
A kristálymethet Tinának hívtuk.
Akkoriban Tina Turner nagyon népszerű volt...
ezért neveztük el így.
„Tinázol egy kicsit?”
„Igen, tinázom egy kicsit ma este.
Nem lesz gond, jó lesz.”
A fogakon is látszódott.
Tönkreteszi a fogakat a methhasználat.
Lerágják a saját arcukat.
A kristály lebontja a gátlásokat.
Az emberek azt hitték, legyőzhetik a világot.
Tényleg elhitték, hogy mindenre képesek.
2009. SZEPTEMBER 27. 10 HÉTTEL A GYILKOSSÁG ELŐTT
Pár évre eltűntem, mert a drogok miatt lecsuktak.
Visszajöttem Louisville-be. Be akartam szívni, és szexre vágytam.
KLÍMÁS SZOBÁK TELEFON, TÚRÁK
A neten jöttünk össze Jamie-vel.
Átjött hozzám a hotelbe, ahol laktam...
MOTEL SZABAD SZOBA
...és teljesen beállva szexeltünk.
Szuper volt!
Abban az időben Jase-szel is megismerkedtem a neten
egy buli után egy társkeresőn kezdtünk el csetelni.
Mindketten beálltunk a methtől.
Amikor Joey-val először találkoztunk, drogoztunk.
Ami szexuálisan izgató volt.
Imádta a latexet, a gumit, a kellékeket, a tudatmódosítókat,
a kötözést. Ezek nekem újak voltak, ő beszélt rá, hogy kipróbáljam.
KINYITOTTA ELŐTTEM AZ AJTÓT, HOGY GÁTLÁSTALAN LEGYEK
ÖRÜLÖK, HOGY AZ LEHETEK, AKI VAGYOK, EGY GÁTLÁSTALAN, PERVERZ SRÁC
Nem is tudom, hogy kéne megfogalmazni.
Brutálisan felizgatja az embert.
Imádta a kötözést, én szerettem hármasban csinálni.
JASE VAGYOK A TÁRSKERESŐRŐL SZEXELNI AKARUNK BEÁLLVA
ÉRDEKELNE A BULI?
PERSZE... KI VAN MÉG BENNE?
RADSEXBOY, EGY PUNK SRÁC. KÉNE MÉG EGY EMBER, TUDSZ VALAKIT?
NEM SZOKTAM PÁROKKAL CSINÁLNI. DRÁMA LESZ BELŐLE.
Így alakult, hogy Jamie, Jase és én hármas szexbe keveredtünk.
TOTÁL SZÉTCSAPJUK MAGUNKAT, ÉS ELSZABADULUNK, ALIG VÁROM
AMÍG VAN BENNEM CUCC ÉS SZÉT NEM ESÜNK
Sokan mondják ezt,
de nekem nem gond, ha be vagyok állva, tudom, hogy mi van körülöttem.
Jeffrey Mundt teljesen elvesztette a kapcsolatot a külvilággal
a kristály hatása alatt.
Jase, úgy tűnik, rosszul lett valamitől,
attól amit evett, vagy amit nem evett.
Kidőlt az ágyban, miután megpróbálta kitakarítani a szobát.
Elindult a Kentucky Derby!
Nyitóbeszédek egy szerelmi háromszög gyilkossági perében.
2013. MÁJUS 13. JEFFREY MUNDT PERE
Májusban, a Kentucky Derby után Jeffrey Mundt bíróság elé állt.
Joey Banist addigra már bűnösnek találták Jamie Carroll meggyilkolásában.
A vádlott, Jeffrey Mundt ma bíróság elé áll.
A tárgyalást ismét Mitch Perry bíró vezette...
ÜGYÉSZEK
...és a vád képviseletében is jól ismert szereplők foglaltak helyet.
Hárman mentek be, ketten jöttek ki.
JEFFREY MUNDT ÜGYVÉDJEI
A védelem egészen más volt.
Amit most hallottak, az hazugság. Ezt önök is tudják.
Romines drámai mozdulattal a tárolódobozhoz lépett,
és oldalra gurította, mintha az esküdteknek azt jelezte volna,
hogy mindenki felismerte, hogy ez csak egy olcsó trükk volt.
Egyszerű a védelem dolga, ha az igazság áll mögötted.
Bizonyítani fogjuk, hogy Jeff Mundt ártatlan.
Steve-et több perből is ismerem.
Nagy pénznek hívom. Igen.
ÉRT A NEHÉZ ÜGYEKHEZ
Steve Romines a legjobban fizetett
neves ügyvédekhez tartozik.
Én bizonyos típusú ügyeket nem szívesen vállalok.
Az első kérdés, és ez szomorú tény,
hogy meg tudják-e fizetni a megfelelő védelmet.
Sok ügyet megnyer.
Jeff Mundt ártatlan, és ezt be fogjuk bizonyítani.
Úgy jár el, ahogyan egy magas díjazású ügyvédtől elvárható.
A bizonyíték a birtokukban volt, mégis vagy elutasították,
vagy semmibe vették, vagy eltitkolták.
Ennél teátrálisabb már nem is lehetne.
De ezért fizetik.
A teljes igazságot fogják hallani.
Ma délutántól kezdődően.
Joey Banis saját szavai következnek.
Felvételt készítek a halálomról, hogy mindenkit tájékoztassak
az önszántamból elkövetett öngyilkosságomról,
valamint arról, hogy senki másnak nincs köze hozzá, és nem felelős érte,
különösen a párom, szerelmem, élettársam és barátom
Jeffrey Steven Mundt nem.
Úgy éreztük, ez volt a legerősebb bizonyíték
az egész ügyben.
Az emberölést is beleértve.
Ez egy beismerő vallomás. Bevallja a gyilkosságot,
és azt is beismeri, hogy Jeffet megfenyegette,
túszul ejtette és bántalmazta.
A rendőrség és az ügyészség végig birtokában volt ennek a felvételnek,
de nem látták egészen addig,
amíg a nyitóbeszédben meg nem mutattam az esküdteknek.
- Nem nézte meg a videóit. - Nem.
NYOMOZÓ, VÁROSI RENDŐRSÉG
Az információk egy része utólag hasznos lett volna, igaz?
Uram, sokat segített volna.
Ennek az volt az oka, most már nagyon egyszerű...
hogy a rendőrség informatikai elemzései számítógépeken készültek.
Az a videó pedig egy Apple vagy Mac gépen készült.
Arra gondoltam, ez egy nyert ügy.
A COURIER JOURNAL RIPORTERE
Egy férfi azt mondja, hogy öngyilkos lesz,
tisztázza a párját,
de amikor ez a felvétel az ügyészséghez eljutott,
megállapították, hogy a videó nem így kezdődik.
Bíró úr, indítványozom ennek bizonyítékként való elfogadását.
- Szeretném lejátszani. - Bíró úr!
A félreértések elkerülése végett három videó van.
- Nem... - Odamehetünk?
Három külön videó volt.
Az a látszat alakult ki, mintha az egyik felvételt megvágtuk volna.
Három felvétel ugyanazon a napon?
Igen, de nem vágtunk ki belőle semmit.
A védelem csak a videó egy részét mutatta meg.
JOEY BANIS ÜGYVÉDJE
Nem volt kétség afelől, hogy nem játszották le az elejét,
mert az nem volt előnyös számukra.
Lássuk!
MÁRCIUS 13. REGGEL 7:07
Helló!
- Oké. - Jól van.
Ez volt Joey magyarázata arra,
ami a videó rögzítése közben történt.
A HANGFELVÉTEL LEIRATA JOEY BÚCSÚÜZENETE.MP4
„Ellenőrzöm, hogy a kamera rögzít-e,
és előkészítem a búcsúüzenet felvételéhez.”
MÁRCIUS 13. REGGEL 7:11
„Elegem volt Jase-ből, és nem akartam már vele lenni.
Jase nem engedett el.
Megfenyegetett engem és a családomat is.
Az egyetlen megoldás az volt, ha tisztázom.
Jase írt egy szöveget, és felolvastatta velem
a számítógépemhez csatlakoztatott videókamera előtt.”
Bocsánatot kérek minden okozott fájdalomért.
MÁRCIUS 13. REGGEL 7:13
Rendben, megállítottam. Jase! Nézd!
Próbáltam megadni...
Próbáltam megadni, amit akartál.
- Köszönöm. Tökéletes. - Oké.
Látható, ki irányít. Látható, ki mozgatja az egészet.
Nyilvánvaló, hogy nem Mr. Banis.
Mundt mintha szinte diktálná, mit mondjon Banis.
Újra ott tartunk, hogy ki a bűnös?
Mikor azt hitted, hogy tudod, nem tudtad.
Váratlan fordulat a perben a másik, emberöléssel vádolt férfi ügyében...
Joseph Banis várhatóan Jeffrey Mundt ellen tanúskodik.
A tárgyalóterem felélénkült, amikor a törvényszolga Banist
narancsszínű rabruhában a tanúk padjához kísérte.
Ahogy Banis elhaladt a védelem előtt,
furcsa, szerelmes pillantást vetett volt párjára.
Banis vállalta a vallomástételt a halálbüntetés visszavonásáért cserébe.
Ő volt a vád koronatanúja...
A WLKY NEWS RIPORTERE
...ugyanúgy, ahogy Jeff volt az ügyészség koronatanúja Joey perében.
Esküszik, hogy a vallomásában az igazat, csakis az igazat mondja?
- Igen, bíró úr. - Jól van. Hallgatjuk!
Kérem, mutatkozzon be az esküdteknek!
Joseph Richard Banis vagyok.
Be akartuk mutatni
Jeffrey tanúvallomását Joey peréből,
hogy az esküdtek hallhassák az ő verzióját.
Ha az esküdtek Jeffrey Mundt perében mindkét oldalt hallhatták volna,
megismerhették volna a teljes történetet.
De a bíróság nem engedte.
Mi történt 2009. december 14-én?
Szexelni kezdtünk.
Jól éreztük magunkat az ágyban.
KORÁBBI TANÚVALLOMÁS
Pornót néztünk mindhárman,
és ment a zene a háttérben,
az ágyban játszadoztunk.
Jeff mondta, hogy még van egy kis pénze,
amit el akart költeni, és mivel a drog jó volt,
megkérte Jamie-t, hogy hozzon még, és ő mondta, hogy hoz.
Amikor Jamie elment...
Jeff azt kérdezte, szerintem hiányolná-e valaki Jamie-t.
- „Elvehetnénk a cuccát.” - Amikor Jamie visszajött,
folytattuk tovább a szexet.
Miután végeztünk, felkeltem...
hogy felöltözzek. Zajt hallottam. Amikor megfordultam,
láttam, hogy Jamie és Jeff dulakodtak, és a földre estek.
Dulakodtak.
Azt hittem, csak egy szexjelenetet látok,
mert ilyesmit korábban is csináltunk a szerepjáték részeként.
Jamie segítségért kiáltott: „Joey, segíts!”
Jamie kiabált: „Ne, Joey, kérlek, ne!”
Láttam, ahogy a vér kifröccsent. És láttam egy kést Jeff kezében.
Joey kezében kés volt, és Jamie torkát vagdosta.
Vér volt mindenütt.
Érezni lehetett a vér szagát.
Nem tudom, honnan, de Jeff előhúzott egy fegyvert.
Egy .38-as Smith & Wesson volt.
Joey hátralépett, fegyvert fogott.
És lelőtte Jamie-t.
Azt hiszem, kétszer lőtte meg.
Attól tartottam, hogy Jeff engem is le fog lőni.
Azt mondta, megöl engem és megöli a családomat.
A családomat és a macskáimat.
Jeff macskáinak fenyegetése ma már bűncselekmény Kentuckyban.
Egy partner háziállatainak fenyegetése
ma már bűncselekmény, mert kimutatták
az összefüggést a családon belüli erőszak és szexuális bántalmazás közt.
Jase közölte, hogy megvárjuk az üzletek nyitását,
és veszünk egy műanyagládát és meszet.
Joey attól félt, hogy a holttestnek szaga lesz,
én javasoltam a mész használatát.
Nem tudtam, mi az a mész, ő viszont ismerte a kertészkedésből
és egy filmből, ahol a bomló testek szagát fedték el vele.
Szereztünk valamilyen kötelet, valamilyen zsinórt,
hogy le tudjuk zárni a dobozt, amibe majd betesszük.
Jamie testén beállt a hullamerevség, én fogtam a testet.
Ő szétverte Jamie térdkalácsait egy pörölykalapáccsal.
Joey egy pöröllyel ütötte, hogy eltörjenek a csontok.
Az izmok elernyedtek és elmozdultak,
és bekerült a tartályba.
Nem rémlik, hogy nehéz feladat lett volna.
Jeffrey első tárgyalásán tett vallomása pontosabb képet adott róla.
Érzelemmentes, önző és számító volt.
Mivel nem mutathattuk be az eredeti vallomást,
nem láthatták a valódi énjét, ami komoly hátrányt okozott.
Rendben, folytassuk!
Mr. Banis, ön egy tolvaj, egy drogdíler,
gyilkos és hazudott is. Így van?
Nem.
A letartóztatása éjjelén azt mondta Lesher nyomozónak,
hogy az NSA-nek dolgozott,
és titkosügynök, sőt bérgyilkos is volt, ugye?
Mr. Mundt azt állította, hogy a kormány alkalmazásában állt.
- Közölte, hogy az NSA-nél dolgozott. - Ezt csak kitalálta, ugye?
Az ön ügyfele állította ezt. Akkor hogyan került golyó a fejébe?
Az NSA...
Ezért nem tudtam sosem, mit higgyek el.
Tudja, kinek ne higgyen?
- Kinek? - Magának.
LOUISVILLE BELVÁROS
Újabb fordulat a louisville-i gyilkossági perben.
Szaftos részletek láttak napvilágot.
Conroy folytatta a bizonyítékok bemutatását,
majd előkerült a szexvideó.
A mai vallomása előtt megtekintette
azt a felvételt, amelyen Joseph Banis és Jeffrey Mundt
nemi aktust folytatnak Jamie Carroll halála után?
Igen.
Ez nagyjából 12 perc hosszú. Megállíthatja a vége előtt.
Bíró úr, odamehetünk a lejátszás előtt?
Ez csak az esküdteket hergeli.
Mennyire megrázó a felvétel? Mennyit kívánnak lejátszani belőle?
Csak keveset. Nem igazán szeretnék egy szerda délután ilyesmit megnézni.
De a kapcsolat jellegét mutatja be.
A bizonyíték önmagáért beszél.
Az az állítás, hogy a bántalmazott és a bántalmazó szexuális kapcsolata
valahogy befolyásolja a kapcsolatot. Ez abszurd.
Mivel heteroszexuális emberek,
főként heteroszexuális férfiak ülnek az esküdtek közt,
csak Mr. Mundt ellen hergelik őket a felvétellel.
Megkérdeztem az ügyészséget, van-e mód elkerülni
a felvétel nyers bemutatását. Nincs?
Ez esetben nincs.
ÉTELT ÉS ITALT BEVINNI TILOS
Engedélyezem, hogy lejátssza. Rendben.
- Gumi nélkül. - Gumi nélkül.
Rá fogsz ülni, Joey?
Vagy én ülök rá, vagy te fogod kurvára belenyomni.
Lehet, hogy menni fog.
Vörösödő fülekkel Mundt egyenesen maga elé bámult
a felvétel teljes ideje alatt,
amíg az esküdtek és a jelenlévők nézték
ahogy Joey és Jeffrey szexelnek a képernyőn.
- Ki a kis kurvád? - Te vagy az én kibaszott kurvám.
Joey a kurvám.
- Az én kis passzív kurvám. - Kicsoda?
Az én passzív pasim.
Akkor dugom seggbe, amikor csak akarom. Lovagold meg!
Ráültetem a farkamra.
Jeff nem tűnik zaklatottnak.
Jeff nem sír. Nem könyörög Joey-nak, hogy hagyja abba.
Emeld fel a segged!
Ha valaki irányította az eseményeket,
az Jeffrey Mundt volt.
Azt akarták bemutatni, hogy Jeff volt a domináns fél,
ezért nem lehetett egy bántalmazó kapcsolat áldozata.
Ez nettó baromság.
- Bejön, hogy videózod a kurvádat? - Be.
A tárgyalóteremben mindenki üzeneteket írt.
„A hármas tárgyalóban pornót játszanak le. Gyere ide!”
Az első tíz másodperc után mindenkinek elege volt.
„Tényleg végig kell néznünk?”
Síri csend volt. Nagyon kínos volt az egész.
Egy szubmisszív kis köcsög vagy!
Leállítottuk, mielőtt Jeffrey kimondta volna az N-betűs szót.
Ez már túlment volna a határon.
Másokat is sértett volna.
Rendben. Szünetet tartunk.
Nehéz megvédeni azt, akit ártatlannak hiszel,
amikor pikáns részletek kerülnek elő.
Nem világos, miért lenne a szex sértőbb, mint egy késelés vagy lövöldözés.
A fő narratíva ebben az ügyben, hogy Jeff nem önszántából vett részt benne.
Ezután Romines LeTonia Jonest hívta a tanúk padjára,
aki kilenc éven át segítő programokért felelt
egy családon belüli erőszak elleni szervezetnél Frankfortban.
„Megállapította, hogy Jeffrey Mundt...
egy tipikus bántalmazott partner jeleit mutatta.”
SZAKÉRTŐ
Tanúként hívtak be.
Az esküdtszéket tájékoztattam a párkapcsolati erőszak dinamikájáról.
Fontos volt annak a bizonyítéknak a bemutatása.
Hogy az esküdtek tudják, milyen egy traumatikus,
bántalmazó kapcsolat.
Azok az erőszakos kapcsolatok,
amelyekben a hatalom és az irányítás áll a középpontban,
a kívülállók számára nehezen érthetők.
A teljes ügy szempontjából marginális jelentősége volt,
mert csak elméleti síkon beszélt róla,
és nem kimondottan erről az ügyről szólt.
Ha odamennék önhöz, és azt mondanám,
ez a férfi azt állítja, hogy bántalmazzák,
- de van egy szexvideó róluk... - Odamehetünk?
Egy szakértőnek nem dolga,
hogy a per fő kérdésében döntsön. Ez a jogi elv.
A kérdés így hangzott: „Jeffrey Mundt volt a bántalmazott fél?”
Ezt nem lehet megkérdezni.
- Visszavonom a kérdést, bíró úr. - Nem. Odamehetünk? Köszönöm.
A bíró figyelmeztesse az esküdteket. Ez szándékos volt.
- Maga is tudja. - Nem.
Figyelmeztesse őket!
A fennálló szexuális kapcsolat nem kérdés.
Ez nem új elmélet.
- Ez szakmailag elfogadott. - Ha van bármi...
- Ügyvéd úr! - Igen.
Ön majdnem átlépte a határt,
és semmibe vette a bíróságot.
A kérdés túl erősen sugallt tényeket és bizonyítékokat.
Elképzelni sem tudom, mi indokolta ezt. Rendben, visszamehet.
Sajnálom.
Tisztelt esküdtszék, az előző kérdést és választ hagyják figyelmen kívül.
Az ügy tényeiről csak önök döntenek.
Amit kimondtak, azon már nem lehet változtatni.
Amikor a bíró azt mondja az esküdteknek, hogy felejtsék el, amit hallottak,
ha addig unatkoztak is, garantálom, hogy most már figyelni fognak.
Mindkét fél befejezte az érvelést. Ez volt a tárgyalás kilencedik napja.
A záróbeszédek következnek.
Az áldozat, a tanú és a túsz is úgy viselkedik, ahogy a helyzet megkívánja.
Ez egy torz történet utolsó fejezete: szex, drog és gyilkosság.
Most élőben kapcsoljuk a bíróságot, ahol hamarosan megszületik az ítélet.
MITCH PERRY BÍRÓ
Mr. Mundt, kérem, álljon fel!
Rendben.
Az esküdtszék Jeffrey Mundtot gyilkosság vádjában
nem találta bűnösnek.
Az esküdtszék közel nyolc órán át tanácskozott,
mielőtt a férfit felmentették
volt párja és drogdílere meggyilkolása ügyében.
Teljesen megdöbbentem.
Hogy tudta az esküdtszék felmenteni?
Jamie-t egy pöröllyel ütötték.
Egy műanyag ládába rakták a pincében.
És hat hónapig boldogan éltek, mintha mi sem történt volna.
Még most is hihetetlen, hogy nem találták bűnösnek.
GYILKOSSÁG VÁDJÁBAN NEM BŰNÖS
Enyhébb vádpontokban marasztalták el. Rablás és hamisítás miatt.
Rablásért három, bizonyíték-hamisításért öt év börtönt kapott.
Rossz volt az üzenet.
LOUISVILLE-BEN ÍTÉLTÉK EL
Az ítélet azt jelentette, hogy meg lehet úszni egy gyilkosságot.
Az esküdtszék tévedett.
JEFFREY MUNDT NYOLC ÉV, FELTÉTELES SZABADLÁBBAL
JOEY BANIS ÉLETFOGYTIGLAN, SZABADLÁB NÉLKÜL
A bíróságon végső soron az számít, ki nyer és ki veszít.
Nagyon ritkán kapunk teljes képet arról, hogy mi történt.
Ez számomra megnehezíti azt,
hogy bízzak az igazságszolgáltatásban.
STEPHEN V. SEHON ÜGYVÉDI IRODA
JOHN PADDOCK ÜGYVÉDI IRODA
SCHOO & WOLFF ÜGYVÉDI IRODA
Jöjjenek utánam!
Ahogy lemegyünk a lépcsőn, látni fogják,
hogy ezt az alagsort az irataim tárolására használom.
Ez az egyik tárgyi bizonyíték volt a tárgyaláson.
Ha megnézzük ezt az embert,
ez nem az a személy, aki megjelent az esküdtszék előtt.
Tudjuk, hogy ő az igazi Mundt.
Ő az igazi Jeffrey.
Csak én látogattam meg Jeffet a börtönben.
JEFFREY MUNDT BARÁTJA
Mindig azt mondta, hogy egyszer elmond mindent.
De nem akart ott beszélni.
A börtönben mindent rögzítenek.
Mundt egy évvel a tárgyalása után feltételes szabadlábra került.
A nyolc évből négyet ült le.
Amikor szabadult,
érte mentünk, hazahoztuk Louisville-be.
- A szüleivel ettünk. - Az átmeneti otthonban.
Nem, a Red Lobsterben ettünk. Aztán ennyi volt.
Miután feltételesen szabadult, és lényegében letöltötte a büntetését,
eltűnt. Senki sem tudja, hol van most.
Nem tudják, hol van?
- Úgy tudom, Baltimore-ban. - Igen, Baltimore-ban.
Azt mondta, egy moziban dolgozik.
És senkinek sem árulta el, hogy Louisville-ből jött.
Lassan megszakította velem a kapcsolatot, majd eltűnt.
- Igen. - Ez fáj a legjobban.
Próbáltam jó barátja lenni,
aztán hirtelen eltűnt.
- Kérdezhetek valamit? - Igen.
Megtalálták Jeffet?
Nem, épp azt akartam kérdezni, hogy tudják-e, hol van?
Ebbe már nem akarok belefolyni...
Nem akarok kellemetlenkedni,
és nem akarok szőrszálhasogató lenni, bár erre kicsit büszke vagyok.
- Mennem kell. - Igen.
Remélem, nem kerülgettem a kényes témákat.
Jeff ügye számomra már lezárt fejezet, mint egy könyv, amit elolvastam.
Sok ügyfelemmel így vagyok,
ha az ügy véget ér, nem követem tovább az életüket.
Feltételezem, hogy jól van.
A kérdés az, hogy hol van Jeffrey Mundt.
Egyikőnk sem tudja, de egyezzünk meg valamiben!
Szólunk egymásnak, ha valamelyikőnk megtalálja.
- Ez egy R-beszélgetés... - Joseph Banistől.
...egy fogvatartottól. A beszélgetést rögzítik és ellenőrizhetik.
12 ÉVVEL A GYILKOSSÁG UTÁN DÉLKELETI ÁLLAMI FEGYINTÉZET
Meglepte, hogy Jeffrey csak úgy eltűnt?
Nem volt meglepő, hogy a hatóságok látókörén kívül maradt...
új személyazonosságot talált ki.
Mondta, hogy csinált már ilyet.
Nyilván csalódott vagyok,
mert én ülök börtönben olyasmiért, amit nem én tettem.
Ez a laptop Joey gépének digitális másolata.
Az egymásról rögzített videófelvételek mennyisége miatt
az anyag kezelhetetlen volt.
A rendőrségnek akkor még nem volt digitális szakértői egysége.
Nem tudtak minden adatot átnézni.
NYOMOZÓ
Rengeteg fájl volt, több mint 700 000.
Egy terabájtos meghajtót tett ki, óriási mennyiség volt.
Minden linkre rákattintottam, amire csak tudtam,
de a Macen semmihez nem fértem hozzá.
Garantálom, hogy maradt rajta olyan adat, amit senki sem látott.
Teljesen biztos.
Mindenféle kis hangrögzítő eszközöm volt,
és mindig próbáltam rávenni, hogy beismerje, mi történt valójában.
Hány embert öltél meg, Jase?
HANGFELVÉTEL JOEY BANIS LAPTOPJÁRÓL HELYREÁLLÍTVA
Csak magamat, Joey.
Nem hiszem.
Nagyon óvatosan viselkedett,
háttérben maradt, alig szólt valamit.
Nem törődsz velem.
Ez a szar nem is vett fel semmit.
Azt hiszed, csak megjátszottam az egészet?
Vállalom, amit tettem.
Hát persze!
Igen, de csak azt, amit tényleg tettem, nem azt, amit te képzelsz.
Azt sem tudod megmondani, mit tettem.
És hogy mit...
Csak fegyverrel a kezedben tudsz velem beszélni.
Figyelj! A kétely veszélyes dolog. Ha mások kételkednek benned.
Micsoda?
A kétely.
Miről beszélsz? Nem értem.
Ha nem hisznek benned. Ha kételkednek.
Miben, Jase?
Csak azt mondom, légy óvatos! Az emberek kételkedni fognak.
Folyton fenyegetett, hogy nem mondhatok senkinek semmit,
mert senki sem hinne nekem,
mert én már ültem börtönben, ő meg még nem.
Nem volt egészséges kapcsolat.
2010. FEBRUÁR KÉT HÓNAPPAL A GYILKOSSÁG UTÁN
SZIA KICSIM, MI ÚJSÁG?
VALENTIN-NAP ALKALMÁBÓL ÉS SZERELMEM JELÉÜL
SZERETNÉM, HA VELEM VACSIZNÁL HOLNAP
22 ÓRAKOR A MORTON’SBAN. JELEZZ VISSZA, LÉGYSZI!
ELŐZŐ ÜZENET TÁRGYTALAN TÖRLÖM A FOGLALÁST
OKÉ, NEM ÉRDEKEL
TÉGY MEG EGY SZÍVESSÉGET, ÖLJ MEG, AMIKOR VISSZAJÖSSZ
BOLDOG VALENTIN-NAPOT
Joey-nak hiányoztam, azt akarta, hogy a Glow után menjek vissza.
JOEY BANIS BARÁTJA
Volt az az új házuk Old Louisville-ben.
Egy ideig Joey asszisztense voltam.
SZIA DANIEL! JASE VAGYOK...
JOEY AZT KÉRDEZI,
ÁTJÖNNÉL-E KICSIT EGY KIS SZERETGETÉSRE
LÁTNI AKAR...
DE IGAZÁBÓL A FARKAD ÉRDEKLI
Amikor először átmentem Jase-ék házába,
levittek a pincébe,
és megmutatták a mosókonyhát, meg ilyesmit.
Megpróbálták odaadni annak a srácnak a ruháját.
Azt mondták, hogy a srác ott hagyta, és hazament.
Nem kellett neki.
Nagy volt rám, nyilván.
Úgyhogy mondtam, hogy nem kérem.
Elég sokkoló belegondolni,
hogy ott etettem a macskákat, miközben a pincében volt egy holttest,
csak nem tudtam róla.
LAZULUNK, PORNÓT NÉZÜNK NEM KELL CSINÁLNOD SEMMIT
Én is lehettem volna,
ahogy akkoriban éltem, simán lehettem volna én is.
- JOEY KÉRI, HOGY SIESS! - AZ AJTÓ ELŐTT VAGYOK
Párszor összejártunk.
Aztán inkább kihátráltam, mert kettejük viszonya elég furának tűnt.
Érezni lehetett, hogy valami nincs rendben,
már abból is, ahogy beszéltek egymással.
Szinte tapintható volt köztük a feszültség.
VIDEÓ HELYREÁLLÍTVA JOEY BANIS LAPTOPJÁRÓL
Nézd, meztelenül járkálok ebben a kurva házban.
Fegyver van a kezemben.
Nem záródik be rendesen.
Minden hálószobán külön lakat volt.
A kulcstartó gyakorlatilag egy lakatkulcs-gyűjtemény volt.
Minden ajtón külön lakat volt.
Nagyon fura volt.
Jeff január végén elvesztette az állását, a gyilkosság után.
Nem is próbált új munkát keresni.
Azt mondta, hogy éppen felújítja a házat,
és panziót akar belőle csinálni.
De igazából súlyos adósságai voltak.
Ha tényleg fel akarták újítani, nem jutottak sokra.
Az egész ház romokban állt.
Elég egyértelmű, hogy szorult anyagi helyzetben voltak.
Erre!
Az iratmegsemmisítés helyszíne felé tartok.
Ja, ezt így szoktuk csinálni.
Egyértelmű volt, hogy napi szinten be voltak állva.
Körbevezettek a lakáson, és dicsekedtek a pénzhamisítással.
ÜGYÉSZEK
Normális ember ilyet nem tesz, csak aki drog hatása alatt áll.
Szeretem a drogokat, nem titok.
Kisebb átveréseket én is csináltam.
De én nem vagyok programozó.
Ő ebben élt. Nagyon vágta a számítógépeket.
Meg az online világot, mindent megfejtett.
Végig bennem volt az érzés, hogy egyszer ellenem fordul,
és mindent rám fog kenni.
Úgyhogy egy időben
elkezdtem dokumentálni a bűncselekményeit,
főleg a pénzhamisításos dolgait.
Mit csinálsz?
Épp a százdollárost csinálom. A hátoldalát.
Még mindig?
Igen, ilyen gyors a képfeldolgozás.
Ez a kép hét HD-tévé szélességének és öt magasságának felel meg.
Ilyen nagy felbontású anyagot szerkesztünk.
2010. ÁPRILIS 4 HÓNAPPAL A GYILKOSSÁG UTÁN
Legyártottunk rengeteg hamis pénzt,
úgyhogy felmentünk Chicagóba, hogy igazi pénzzé tegyük.
A Hyatt Hotelben szálltunk meg a Wacker Drive-on.
Megkérdeztem Joey-t, van-e aprója a parkolós fiúnak.
Aztán visszakaptam az aprót a parkolóstól.
Joey simán odaadott neki egy bankót, fényes nappal.
Teljesen be volt állva a methtől, és előkapott...
Gyakorlatilag egy szemetet. Olyan próbanyomat-bankjegyeket,
amiket már kimosott, lesikált, és többször újranyomtatott,
és csak színellenőrzésre szolgált. Ezt adta oda a parkolósnak.
Rendkívüli hírek. Ez itt a WAVE3 News.
Két louisville-i férfit őrizetbe vettek Chicagóban,
miután 50 000 dollárnyi hamis készpénzt találtak a hotelszobájukban.
GYANÚSÍTOTTAK
Nem akartam elhinni, hogy ez Jeff.
- Másmilyennek tűnt. - Nem tűnt boldognak.
Dühösnek tűnt. De nyilván, hiszen akkor...
- tartóztatták le. - Igen.
Fegyvereket, hamis igazolványokat és randidrogot is találtak a rendőrök.
100 DOLLÁROS HAMIS BANKJEGYEK FEGYVEREK, BILINCSEK, PIPÁK
Egy burokban éltem. Nem sokat tudtam a drogokról.
És persze mindenki kérdezte: „Hogyhogy nem tűnt fel?
Állandóan szipogott.” Nekem azt mondta, allergiás.
LETARTÓZTATÁSI JEGYZŐKÖNYV
Letartóztattak. Tudtam, hogy nagyobb összeg lesz az óvadékom
a priuszom miatt.
Úgyhogy azt mondtam a zsaruknak, hogy ő nem tudott semmiről,
és minden az enyém volt. Azért csináltam, hogy kiengedjék
egy kisebb óvadékkal, és utána engem is ki tudjon hozni.
Szóval az, hogy félt tőlem...
nem igazán állja meg a helyét.
Olyan helyen voltam, ahonnan nem érhettem el őt.
Semmit sem tehettem. Ott is hagyhatott volna a börtönben.
De végül
visszajött, kifizetett 20 000 dollárt, és kihozott.
Visszamentem vele Louisville-be, és onnantól minden rosszra fordult.
Rettenetes volt, és nem látszódott a kiút.
HANGFELVÉTEL
Mi az?
Nem vagyok dühös. Egy cigi van a kezemben.
Nem érdekel!
Nem akarlak bántani.
- Ide! - Joey!
Hát nem érted? Hagyd már abba, az istenit!
Oké, abbahagyom. Vége. Jól van.
Szuper, akkor vége. Te rohadt seggfej!
Azt mondtad, hagyjam abba. Mit hagyjak abba?
Hagyd abba a cseszegetést! Csak azt akarom, hogy továbblépjünk!
Szuper! Akkor lépjünk tovább!
Ne csinálj belőlem bűnbakot, a francba!
Mit vettél be?
Nem vettem be semmit.
Jase!
Mi a baj?
Mit vettél be? Mit tettem?
Fáj...
a fejem a lövedék miatt.
Egy autó felrobbant Pozsonyban.
Ez már a világvége.
És utána az jön, hogy: „Jól vagyok.”
Nem vagyok jól. Azt se tudtam, hogy egyáltalán ébren vagy, baszki.
2010. JÚNIUS 17. HAT HÓNAPPAL A GYILKOSSÁG UTÁN
911, Walker diszpécser vagyok. Miben segíthetek?
Kérem! South Street 4th 1435.
A volt barátom rám támadt a házamban. Azonnal jöjjenek!
Egy pillanat! Ki támadta meg?
Joey Banis.
Kidőlve aludtam a többnapos drogozás után,
ezalatt elvette a kulcsaimat, a mobilomat, a pénztárcámat, bement a vendégszobába,
felhívta a segélyhívót, és elővett egy kalapácsot.
Azzal ütötte az ajtót, hogy a vonalban hallják a zajt.
Valaki segítsen! Nem tudok megszabadulni tőle. Félek.
Azt mondta, hogy az exbarátja meg akarja ölni,
ami nem volt igaz, mert én aludtam.
És azt kérte, hogy törjék be az ajtót, és tartóztassanak le engem.
Kiment a rendőrség, intézkedtek, és szétválasztották őket.
NYOMOZÁS, HÁZKUTATÁSI PARANCS
Amíg külön voltak választva,
Mundt azt mondta az egyik rendőrnek, hogy Banis megölt egy férfit.
A GYILKOSSÁGI OSZTÁLY VEZETŐJE
Az egyik rendőr lement, és azt mondta Banisnek:
„A barátja ki van magára akadva.
Emberöléssel vádolja.”
Addig nem jött ki a hálószobából, amíg rám nem került a bilincs.
Amikor kijöttem, azt mondta: „Megölt valakit.”
Rögtön mondtam, hogy nem igaz.
HA BELÉPSZ, TUDD, HOGY FONTOS VAGY.
Nem öltem meg senkit.
RENDŐRSÉGI TERÜLET
Ő tette. Megölte azt az embert. Ha kell, elmondom az egész sztorit.
Lementem a gyilkossági részlegre, és vallomást tettem.
Lement, és Leshernek elmesélte, mi történt,
de az egészet Mundtra fogta.
IRATTÁR LOUISVILLE
A rendőrök egyáltalán nem akartak hinni nekem.
Ugye nem csak kitalálja ezt az egészet?
Ugye nem csak bosszúból találja ki az egészet...
mert magát már letartóztatták...
- Nem. - ...más bűncselekmény miatt.
Mundt bement, és eleinte úgy tett, mintha semmiről sem tudna
se a gyilkosságról, se a holttestről, semmiről.
Aztán, amikor jött volna...
POLIGRÁFOS KIHALLGATÓ
...a hazugságvizsgálat, azt mondta, hogy nem tudja vállalni,
mert végig hazudott nekik.
Amit eddig elmondtam, stimmelt, nem?
Feltűnt, hogy Mundt azt állította, hogy Banis elvágta Jamie torkát.
Banis viszont azt mondta, hogy Mundt megszúrta a nyakán.
Torokelvágásról nem beszélt.
A boncolási jegyzőkönyvben a sérülések szúrt sebeknek tűnnek.
- Nem vágásnak. - Szúrt sebeknek.
ÉLES SZÚRÁSOK ÉLES SZÚRÁS
Ez elsőre talán nem tűnik nagy dolognak. Szerintem viszont óriási jelentősége van.
Miért maradt ez ki?
Nem tudom. Maguk rakják össze a történetet, nem én.
Nem én.
Csak azt mondom, ami az aktában van.
Az évek során megtanultam a gyilkossági osztályon és drogügyekben...
NYOMOZÓ
...hogy ha a motiváció a rablás, nem feltétlenül kell megölni valakit,
hogy megszerezd a drogot és a pénzt.
Főleg nem ilyen brutális módon, amit itt láttunk.
Ez egy nagyon személyes ügy volt.
ÜGYÉSZHELYETTES
Miért tette volna? Nincs rá valódi indíték.
Jamie egy kisstílű drogdíler volt.
Pár száz dollár lehetett nála azon az estén.
Valószínűleg nem volt elég drogja, hogy kihúzza a hét végéig.
AKTUÁLIS PROFIL
Volt egy elméletünk.
Arra gondoltunk, hogy a dolog szex közben fajult el idáig.
Az izgalom motiválta.
- Az R-beszélgetést... - Joseph Banis.
2024. FEBRUÁR
14 ÉVVEL A GYILKOSSÁG UTÁN JOEY MÁST AD ELŐ
...egy fogvatartott kezdeményezte.
Ha magánbeszélgetést szeretne, tegye le!
Kövesse az intézmény utasításait...
Ha leegyszerűsítjük, ez a lényeg.
Mundt és Jamie is velem akart szexelni.
Többször csináltuk hármasban. Én többnyire meg voltam kötözve.
Általában ők voltak felül, rajtam.
Jase igazi köteleket használt kötözéshez.
Rengeteg kötözési technikát ismert.
Sokféle csomót tudott kötni.
Jó buli volt, de Mundtnak reggel dolgoznia kellett.
És nagyon feldühítette, hogy Jamie és én ott maradtunk
a házában, az ágyában.
Tovább drogoztunk és szexeltünk, miközben neki munkába kellett mennie.
Innen indult a féltékenység, ami aztán a gyilkossághoz vezetett.
Amikor a gyilkosság megtörtént, meg voltam kötözve.
Ott voltam megkötve, Jamie meg kérlelt,
hogy segítsek. De nem tudtam segíteni.
Ez évek óta kísért az álmaimban.
Kísértett a hangja, ahogy segítségért könyörgött.
És nem tehettem semmit.
Egy perce maradt.
Azért halt meg Jamie, mert a barátom volt.
Szörnyű érzés.
Van róla egy képem, hét nappal a gyilkosság előtt készült.
Átkarolt, mindketten mosolyogtunk, mint...
Barátok voltunk.
Gyűlölöm Mundtot, mert...
megölte Jaime-t, és tönkretette az életemet.
Viszonthallásra.
Ön szerint miért kereste fel Joey?
JOEY BANIS VOLT PÁRJA
Gondolom, kellett valaki, aki jó színben tünteti fel.
És itt jön az igazán durva rész. Mennyi ideig is volt ott a holttest?
Hét hónapig?
És egyikőjük sem...
jutott el arra a pontra, hogy azt mondja, egy őrülttel élek,
egy holttest van a pincében.
Egyikőjük sem?
A francba velük!
Mindenki elfelejti, hogy Jamie Carroll meghalt.
Úgy döntöttem, hogy érte teszem.
Mert ő már nem tud megszólalni. Én igen.
Úgy tudom, a holttestet a mész nagyon jól konzerválta.
Örülök, hogy a teste megmaradt.
Örülök, hogy onnan is hallatta a hangját,
így ki tudtuk hozni.
És elvihetjük oda, ahol végre rendesen eltemethetik.
Teljesen össze vagyok zavarodva.
Nem tudom, mi vitte rá a barátomat, hogy bemenjen egy szobába két emberrel,
akiket alig ismert...
hogy aztán ne jöjjön ki onnan.
Jamie Carrollnak életben kéne lennie.
Nem számít, hogy drag queen volt, díler vagy bármi.
Kerülhetek olyan helyzetbe, hogy azt hiszem...
hogy csak teszem a dolgom...
és nem látom a veszélyt,
a kapcsolat mérgező mivolta miatt...
és mire észbekapok, már nagy bajban vagyok.
Igen. Önámítás, hogy ez csak a kettőjük ügye.
Vagy hogy nekem ehhez semmi közöm.
Ami zárt ajtók mögött történik, előbb-utóbb kikerül a nyilvánosság elé.
Ez mindannyiunkra veszélyes.
Ez a legszomorúbb az egészben.
Tényleg léteznek szörnyetegek.
De a saját szörnyeinket mi teremtjük...
a drogokkal...
és a hazugságokkal, meg azzal az önáltatással, amiben élünk.
Rengeteg dolog volt, amiről fogalmam sem volt.
Hogy mi volt ennek az értelme.
Miért tették az emberek, amit tettek, és miért mondták azt, amit mondtak?
Mit őriztek a South 4th Street 1435-ös számú ház falai?
Mi történt igazából a sötét pincében?
Mi lakozik az emberi elme sötét zugaiban?
JEFFREY MUNDT NEM VÁLASZOLT AZ INTERJÚKÉRÉSKRE
JOEY BANIS ÉLETE VÉGÉIG BÖRTÖNBEN MARAD
FELLEBBEZÉSRE KÉSZÜL
A feliratot fordította: Usztics Anna